cyanic-selkie/wikianc huggingface dataset:
বিশ্ব জলাভূমি দিবস
প্রেক্ষাপট
এ দিবস উপলক্ষে বিশ্বের বিভিন্ন দেশের সরকারি দপ্তর, বেসরকারী সংস্থাসহ বিভিন্ন স্তরের নাগরিকগণ জলাভূমির উপযোগিতা ও সুবিধার বিষয়ে জনসচেতনতা সৃষ্টিতে অংশগ্রহণ করেন। পাশাপাশি রামসার কনভেনশনের কথাও তুলে ধরেন। ১৯৯৭ থেকে ২০০৭ সাল পর্যন্ত কনভেনশনের ওয়েবসাইটে ৯৫টিরও অধিক দেশে গৃহীত বিভিন্ন প্রতিবেদন প্রকাশ করা হয়। আলোচনা সভা, সেমিনার, প্রকৃতিতে হাটা, শিশুদের চিত্রাঙ্কন প্রতিযোগিতা, নৌকাবাইচ, নগর পরিচ্ছন্নকরণ ইত্যাদি কার্যক্রম গ্রহণ করা হয়। রেডিও, টেলিভিশনে বিশেষ সাক্ষাৎকার ও অনুষ্ঠান প্রচার, দৈনিকগুলোয় ক্রোড়পত্র, নতুন জলাভূমি নীতিমালা প্রকাশ, নতুন রামসার এলাকা নির্ধারণ, জাতীয় পর্যায়ের নতুন পরিকল্পনা গ্রহণ এ দিবসের অন্যতম অনুষঙ্গ। রামসার সহযোগিতা নিয়ে ফেব্রুয়ারি, ২০১০ সালে কোরিয়ায় বিশ্ব জলাভূমি দিবস পালিত হয়েছিল।
ক্রয়ডন মসজিদ
ক্রয়ডন মসজিদ ও ইসলামি কেন্দ্র হল লন্ডনের ক্রয়ডনে অবস্থিত একটি মসজিদ ও সংগঠন। ব্রিটেনের মুসলিমরা ক্রয়ডন মসজিদকে দেওবন্দি হিসেবে শ্রেণীবদ্ধ করে। মসজিদটিতে সপ্তাহে গড়ে ৯,০০০ জনেরও বেশি লোকের সমাগম হয়। রমজান মাসে এই সংখ্যা প্রতি সপ্তাহে ৩০,০০০-এর বেশি লোকে পৌঁছায়।
ইতিহাস
১৯৬০-এর দশকের মাঝামাঝি সময়ে ওয়েস্ট ক্রয়েডনের ৩২ ডার্বি রোডের একটি বেসমেন্টে অনানুষ্ঠানিক সমাবেশ থেকে ক্রয়েডন মসজিদের গল্প শুরু হয়েছিল। ৩২ ডার্বি রোড হ্যান্ডক্রফ্ট রোড হাউজিং পুনঃউন্নয়নের পথ তৈরি করার জন্য একটি বাধ্যতামূলক ক্রয় আদেশ পাওয়ার পর, ১৯৭০ সালে ক্রয়েডন মসজিদ অ্যাসোসিয়েশন গঠিত হয়। এরপর সাক্ষাৎ ও প্রার্থনা করার জন্য ৪৫ ওয়েলেসলি রোডে একটি খালি 'অফিস এলাকা' ভাড়া নেওয়া শুরু করে।
১৩ বছর ধরে নিচতলার ওয়েলেসলি রোড সাইটে থাকাকালীন এখানে একটি মাদ্রাসা, দিনে পাঁচবার জামাতের নামাজ, একটি ওযু এলাকা, নিয়মিত "জলসাহ," দুটি মাদ্রাসা মিনি-বাস ব্যবস্থা, উইং চুন ক্লাস এবং একটি যুব ক্লাব শুরু হয়েছে। স্থানীয় কেনিয়ান সম্প্রদায়ের পরামর্শে এর দ্বায়িত্বে একজন হাফেজ এবং আলিম ক্বারী ছিলেন। তবে ৪৫ ওয়েলেসলি রোড পুনর্নির্মাণ করার উদ্যোগ নেওয়ার পর মুসলিম সম্প্রদায়কে আবার এই স্থান থেকে সরে যেতে বলা হয়েছিল। ফলে মসজিদটি ১৯৭৮ সালে ৫২৫ লন্ডন রোডের বর্তমান প্রাঙ্গনে স্থানান্তরিত হয়েছিল। তবে তহবিলের অভাবে দুবারীই মসজিদের পুনঃউন্নয়ন পরিকল্পনা স্থগিত রাখা হয়েছিল। তৎকালীন ক্রয়েডন নর্থ ইস্টের সাংসদ বার্নার্ড ওয়েদারিলের আবেদনের পরে, সৌদি আরবের শাহ আবদুল্লাহর কাছ থেকে ১০০,০০০ ইউরোর বেশি উপহার সহ অনুদানের জন্য সমিতি কাজটি সম্পূর্ণ করতে সক্ষম হয়েছিল। ১৯৮৮ সালে মসজিদটির গম্বুজ সম্পূর্ণ হওয়ার মাধ্যমে এর সংস্কারের প্রথম ধাপটি শেষ হয়েছিল। এক দশকের মধ্যে নতুন অফিস এবং প্রার্থনা স্থান তৈরি করার মাধ্যমে দ্বিতীয় পর্যায়ের উন্নয়নকার্য সম্পূর্ণ হয়েছিল।
২০১২ সালের এপ্রিলে একটি "সবুজ" চারতলা সম্প্রসারণের জন্য তৃতীয় ধাপের পরিকল্পনা উন্মোচন করা হয়েছিল, যা একটি মহিলা ও শিশুদের কেন্দ্র এবং একটি ১৮-মিটার মিনার হিসাবে ব্যবহার করা হবে৷ নতুন ভবনটি মসজিদের ধারণক্ষমতা ৪,০০০-এ উন্নীত করবে, যা ১৯৮০-এর দশকে কেন্দ্রটি নির্মিত হওয়ার পর থেকে ক্রয়েডনের মুসলিম সম্প্রদায়ের বৃদ্ধিকে প্রতিফলিত করে। মসজিদের সদস্যরা প্রকল্পের জন্য প্রায় ৫০০,০০০ পাউন্ড দান করেছেন।
সম্প্রদায়
মূলত পূর্ব আফ্রিকান এশীয়, ভারতীয় এবং পাকিস্তানি অভিবাসীদের স্থানীয় মুসলিম সম্প্রদায়ের সেবা করার জন্য প্রতিষ্ঠিত। মসজিদটি এখন ক্রয়ডনের লন্ডন বরো এবং এর আশেপাশের বিভিন্ন মুসলিম সম্প্রদায়ের সেবা করে। সাম্প্রতিক বছরগুলিতে, এটি অন্যান্যদের মধ্যে সোমালিয়ান, তুর্কি, আফগান, মধ্যপ্রাচ্য এবং বসনিয়ান বংশোদ্ভূতদের ক্রমবর্ধমান সংখ্যা অন্তর্ভুক্ত করেছে।
পাশুপত শৈবসম্প্রদায়
পাশুপত শৈবসম্প্রদায় (पाशुपत शैवसम्प्रदायः; ) হল প্রধান শৈব হিন্দু দর্শনগুলির মধ্যে প্রাচীনতম। এই মতবাদের পথপ্রদর্শক সম্পর্কে বিতর্ক রয়েছে। এর মূলধারা হল 'মহা পাশুপত' (বৈদিক পাশুপত তপস্যা অনুসারী) এবং 'লকুল পাশুপত' (লকুলীশ পাশুপত তপস্যা অনুসারী) এর বিভেদ। পাশুপত শৈবধর্ম ছিল ভক্তিমূলক (ভক্তি) এবং তপস্বী আন্দোলন।
মতবাদটি প্রতিষ্ঠার তারিখ অনিশ্চিত। এটি খ্রিস্টীয় ১ম শতাব্দী অথবা ২য় শতাব্দীর কাছাকাছি সময়ে বিদ্যমান থাকতে পারে। এটি সম্পর্কে মহাকাব্য মহাভারতেও উল্লেখ করা হয়েছে যেটি খ্রিস্টীয় ৪র্থ শতাব্দীর মধ্যে চূড়ান্ত আকারে পৌঁছেছিল বলে মনে করা হয়। "পাশুপত আন্দোলন" ৭ম থেকে ১৪শ শতাব্দীর মধ্যে দক্ষিণ ভারতে প্রভাবশালী ছিল। সর্বশেষ টিকে থাকা প্রভাবশালী বৈদিক পাশুপত মঠগুলির মধ্যে একটি হল "এক বীরম্বল মঠ"।
জাগতিক শৃঙ্খল থেকে নিজেদের মুক্ত করার জন্য পাশুপতগণ "পাশুপত ব্রত" পালন করে। অথর্বশীরস উপনিষদে এ ব্রতের উল্লেখ রয়েছে। এদের দৈনিক খাদ্য সংগ্রহের উপায় ছিলো ভিক্ষাবৃত্তি।
দর্শন
পাশুপতরা বৈষ্ণব ধর্মতত্ত্বকে প্রত্যাখ্যান করেন, এবং তারা স্বীকার করে যে যারা অন্যের উপর নির্ভর করে এবং স্বাধীনতার জন্য আকাঙ্ক্ষা করে তারা মুক্তি পাবে না কারণ তারা এখনও নিজেদের ছাড়া অন্য কিছুর উপর নির্ভর করে। পাশুপতদের মতে, আত্মা 'প্রত্যেক যন্ত্রণার জীবাণু' থেকে মুক্তি পেলে পরম দেবতার গুণাবলীর অধিকারী হয়। এই ব্যবস্থায় ব্যথার অবসান দুই ধরনের, নৈর্ব্যক্তিক ও ব্যক্তিগত। নৈর্ব্যক্তিক হল সমস্ত যন্ত্রণার নিখুঁত অবসান, যেখানে ব্যক্তিত্বের মধ্যে রয়েছে চাক্ষুষ ও সক্রিয় শক্তির বিকাশ যেমন চিন্তার দ্রুততা, ইচ্ছামত রূপ গ্রহণ ইত্যাদিপ্রভুকে অসীম, চাক্ষুষ ও সক্রিয় শক্তির অধিকারী বলে ধরা হয়।
পাশুপত ব্যবস্থায় মিলন হল বুদ্ধির মাধ্যমে ঈশ্বরের সাথে আত্মার সংযোগ। এটি দুটি উপায়ে অর্জিত হয়, কর্ম ও কর্মের সমাপ্তি। কর্মের মধ্য দিয়ে মিলন হয় ধ্যান, এবং মিলনের মাধ্যমে ক্রিয়া বন্ধ হয়ে যায় চেতনার মাধ্যমে।
জয়চণ্ডী পাহাড় রেলওয়ে স্টেশন
জয়চণ্ডী পাহাড় রেলওয়ে স্টেশন ভারতীয় রাজ্য পশ্চিমবঙ্গের পুরুলিয়া জেলার জয়চণ্ডী পাহাড় ও রঘুনাথপুরের মধ্যে অবস্থিত।
ইতিহাস
১৮৮৭ সালে নাগপুর–ছত্তিশগড় রেলপথকে উন্নত করার লক্ষ্যে এবং বেহালপুর থেকে আসানসোল পর্যন্ত বিস্তৃত করার জন্য বেঙ্গল নাগপুর রেলওয়ে গঠিত হয়, যাতে হাওড়া-মুম্বাই রুটটিকে এলাহাবাদের মধ্য দিয়ে একটি কম দূরত্বের পথ বানানো যায়। হাওড়া–দিল্লি প্রধান লাইনের নাগপুর থেকে আসানসোলের বেঙ্গল নাগপুর রেলওয়ে মূল লাইনটি ১৮৯১ সালের ১ ফেব্রুয়ারি পণ্য পরিবহনের জন্য খোলা ছিল।
বৈদ্যুতীকরণ
টাটানগর-আদ্রা-আসানসোল বিভাগটি ১৯৫৭-১৯৬২ সময়ের মধ্যে বিদ্যুতায়িত হয়।
নতুন স্টেশন ভবন
থাম্ব|জয়চণ্ডী পাহাড় স্টেশনের নতুন ভবন
জয়চণ্ডী পাহাড় রেলস্টেশনে একটি নতুন স্টেশন ভবন উদ্বোধন করা হয় ৪ ফেব্রুয়ারি ২০১৩ তারিখে রেলের রাষ্ট্রীয় প্রতিমন্ত্রী অধীর রঞ্জন চৌধুরী।
ভারত-মার্কিন যুক্তরাষ্ট্র অসামরিক পরমাণু চুক্তি
thumb|300px|[[যুক্তরাষ্ট্র|মার্কিন রাষ্ট্রপতি জর্জ ডব্লিউ বুশ ও ভারতীয় প্রধানমন্ত্রী মনমোহন সিংহ, ২ মার্চ, ২০০৬ তারিখে নতুন দিল্লিতে করমর্দনরত]]ভারত-মার্কিন অসামরিক পরমাণু চুক্তি (ইংরেজি: Indo-U.S. civilian nuclear agreement বা Indo-U.S. nuclear deal) ভারতীয় প্রজাতন্ত্র ও মার্কিন যুক্তরাষ্ট্রের মধ্যে সাক্ষরিত একটি দ্বিপাক্ষিক অসামরিক পারমাণবিক সহযোগিতা সম্মতিপত্র। মার্কিন রাষ্ট্রপতি জর্জ ডব্লিউ বুশ ও ভারতীয় প্রধানমন্ত্রী মনমোহন সিংহ এই চুক্তির রূপরেখা রচনা করেন। এই চুক্তি অনুযায়ী ভারত তার সামরিক ও অসামরিক পারমাণবিক দ্রবসম্ভারের পৃথকীকরণ ও অসামরিক পারমাণবিক দ্রব্যসম্ভার আন্তর্জাতিক পরমাণু শক্তি সংস্থা (আইএইএ)-এর নিরাপত্তায় স্থাপন করতে সম্মত হয়; বিনিময়ে মার্কিন যুক্তরাষ্ট্রও ভারতকে সম্পূর্ণ অসামরিক পারমাণবিক সহায়তাদানে সম্মত হয়। এই ভারত-মার্কিন চুক্তিটি রূপায়িত হতে তিন বছরেরও অধিক সময় লাগে; কারণ এটিকে বিভিন্ন বাধা ও জটিল পরিস্থিতির সম্মুখীন হতে হয়েছিল। এই পরিস্থিতিগুলির মধ্যে ছিল মার্কিন যুক্তরাষ্ট্রের অভ্যন্তরীণ আইনের সংশোধন, ভারতে সামরিক-অসামরিক পরমাণু পৃথকীকরণ পরিকল্পনা, একটি ভারত-আইএইএ নিরাপত্তা (পরিদর্শনমূলক) চুক্তি, এবং পরমাণু সরবরাহকারী গোষ্ঠী কর্তৃক ভারতের জন্য একটি কর ছাড় মঞ্জুরি। উল্লেখ্য, এই সংস্থাটি ১৯৭৪ সালে ভারতের প্রথম পারমাণবিক অস্ত্রপরীক্ষার প্রেক্ষিতে স্থাপিত হয়। সর্বোচ্চ স্তরে, যেসকল দ্রব্যসম্ভারকে ভারত অসামরিক হিসেবে চিহ্নিত করে তা চুক্তির চিরস্থায়ী নিরাপত্তার অধীনে রাখা হয় এবং বিস্তারিত অসামরিক পরমাণু সহযোগিতার ছাড়পত্র দেওয়া হয়। স্পর্শকাতর যন্ত্রপাতি ও প্রযুক্তিকে এই চুক্তির আওতার বাইরে রাখা হয় এবং অসামরিক সমৃদ্ধিকরণ ও প্রক্রিয়াকরণের উপাদানগুলি আইএইএ-এর নিরাপত্তাধীন করা হয়। আইএইএ-এর বোর্ড অফ গভর্নরস ২০০৮ সালের ১৮ অগস্ট এটি অনুমোদন করেন, এবং ২০০৯ সালের ২ ফেব্রুয়ারি ভারত আইএইএ-এর সঙ্গে একটি ভারত-বিশেষায়িত নিরাপত্তা চুক্তি সাক্ষর করে। ভারত এই চুক্তি কার্যকর করলেই পৃথকীকরণ পরিকল্পনা অনুযায়ী ভারতের ৩৫টি অসামরিক পরমাণু প্রতিষ্ঠানে পরিদর্শনের কাজ শুরু হয়।
মার্কিন কংগ্রেসে দুবার চুক্তিটিকে বাধার সম্মুখিন হতে হয়। প্রথম বার, ২০০৬ সালের শেষদিকে যখন হাইড অ্যাক্ট পাস হয় এবং শেষবার, ২০০৮ সালের অক্টোবরে সর্বশেষ চুক্তি-সংক্রান্ত প্যাকেজ রূপায়নে মার্কিন অভ্যন্তরীণ আইন সংশোধনের সময়। মনমোহন সিংহ ভারতীয় সংসদকে এই চুক্তিটির পর্যবেক্ষণ থেকে নিরত করেন। চুক্তিটি ভারতে অভ্যন্তরীণ জটিল পরিস্থিতির জন্ম দেয়। বামপন্থীরা চুক্তির বিরোধিতা করলে সরকার অন্যান্য আঞ্চলিক দলের সাহায্যে ২০০৮ সালের জুলাই মাসে আস্থাভোটে জয়ী হয়।
২০০৮ সালের ১ অগস্ট আইএইএ ভারতের সঙ্গে নিরাপত্তা চুক্তিতে ঐকমত্যে সম্মতি জানায়। এরপরই মার্কিন যুক্তরাষ্ট্র পরমাণু সরবরাহকারী গোষ্ঠী (এনএসজি)-এর কাছে ভারতকে অসামরিক পরমাণু বাণিজ্য শুরু করার ছাড়পত্র দিতে বলে। ২০০৮ সালের ৬ সেপ্টেম্বর ৪৫-রাষ্ট্রের এনএসজি ভারতকে অসামরিক পরমাণু প্রযুক্তি ও জ্বালানি অন্যান্য দেশ থেকে আমদানি করার ছাড়পত্র দেয়। এই অনুমতি কার্যকর হওয়ার সঙ্গে সঙ্গে ভারত নন-প্রলিফারেশন ট্রিটি-এর অংশ নয় অথচ বহির্বিশ্বের সঙ্গে পরমাণু বাণিজ্য চালিয়ে যাওয়ার অধিকারী এমন একমাত্র পরমাণু শক্তিধর রাষ্ট্রে পরিণত হয়।
২০২২-এ শ্রীলঙ্কায় বিক্ষোভ
শ্রীলঙ্কার রাষ্ট্রপতি গোঠাভয় রাজাপক্ষের সরকারের বিরুদ্ধে বিভিন্ন নির্দলীয় বিক্ষোভকারী, প্রধানত সাধারণ জনগণ এবং বিরোধী রাজনৈতিক দলগুলোর দ্বারা চলমান বিক্ষোভের একটি ধারা হলো ২০২২ সালে শ্রীলঙ্কায় বিক্ষোভ আন্দোলন, যেটি মূলত সরকার কর্তৃক অর্থনীতির অব্যবস্থাপনা এবং তীব্র মুদ্রাস্ফীতির সঙ্গে অর্থনৈতিক সঙ্কট তৈরির অভিযোগে অভিযুক্ত, দৈনিক বিদ্যুৎ বিভ্রাট, জ্বালানি ও নিত্য প্রয়োজনীয় জিনিসপত্রের ঘাটতিজনিত কারণে সংঘটিত হচ্ছে। বিক্ষোভকারীরা রাজাপক্ষ পরিবার দ্বারা পরিচালিত সরকারকে অবিলম্বে পদত্যাগ করার দাবি জানিয়েছে। বেশিরভাগ বিক্ষোভকারী কোনো রাজনৈতিক দলের সাথে যুক্ত নন এবং কেউ কেউ রাজনৈতিক বিরোধীদের প্রতি অসন্তোষ প্রকাশ করেছেন।
টাইমলাইন
২০২২ সালের মার্চ মাসে এ বিক্ষোভ শুরু হয়। নিচে এ বিক্ষোভের কিছু ঘটনা উল্লেখ করা হলোঃ
১৫ মার্চ
শ্রীলঙ্কার প্রধান বিরোধীদল এসজেবি'র সমর্থকেরা প্রেসিডেন্ট গোতাবায়া রাজাপক্ষের পদত্যাগ দাবিতে রাষ্ট্রপতি ভবনের সামনে বিক্ষোভ করে।
৩১ মার্চ
বহু সাধারণ বিক্ষোভকারীরা রাষ্ট্রপতি ভবনের সামনে অবস্থান নেন। পুলিশ বিক্ষোভকারীদের দমাতে কাঁদানে গ্যাস ও জলকামান নিক্ষেপ করে। এরপর বিক্ষোভকারীরা দুটি সামরিক বাস এবং একটি পুলিশ জিপে আগুন ধরিয়ে দেয়, তারা পুলিশ অফিসারদের দিকে পাথর ছুড়ে এবং টায়ার জ্বালিয়ে কলম্বোর প্রধান সড়ক অবরোধ করে রাখে। কলম্বোজুড়ে জারি করা হয় কারফিউ। সহিংসতায় ৫০ জন আহত হন। পুলিশ ৪৫ জন বিক্ষোভকারীকে আটক করে।
৩ এপ্রিল
শ্রীলঙ্কাজুড়ে ফেসবুক,ইউটিউব,টুইটার,ইন্সটাগ্রাম,হোয়াটসঅ্যাপের মতো সোশ্যাল মিডিয়া প্লাটফর্মগুলো নিষিদ্ধ করে দেওয়া হয় । শ্রীলঙ্কাজুড়ে বিক্ষোভ অব্যাহত থাকে। এদিন রাজাপাকসের মন্ত্রিসভার বেশ কয়েকজন মন্ত্রী পদত্যাগপত্র জমা দেন। যারা পদত্যাগ করেছেন তাদের মধ্যে নামল রাজাপাকসেও রয়েছে, যিনি সোশ্যাল মিডিয়া ব্ল্যাকআউটের সমালোচনা করেছিলেন। রাজাপাকসে পরিবারের দুই মন্ত্রী চামাল রাজাপাকসে এবং বাসিল রাজাপাকসেও পদত্যাগ করেন।
৪ এপ্রিল
নতুন মন্ত্রীসভা গঠন করেন শ্রীলঙ্কার রাষ্ট্রপতি গোতাবায়া রাজাপক্ষে। যেখানে আলি সাবরিকে অর্থমন্ত্রী,জিএল পেইরিসকে পররাষ্ট্রমন্ত্রী,দিনেশ গুনাওয়ার্দেনাকে শিক্ষামন্ত্রী এবং জনস্টন ফার্নান্দোকে হাইওয়ে মন্ত্রী হিসেবে শপথ গ্রহণ করান। রাষ্ট্রপতি রাজাপাকসে সঙ্কটের সমাধানের জন্য তার প্রস্তাবিত ঐক্য সরকারে যোগদানের জন্য বিরোধীদের আমন্ত্রণ জানান। এদিনও দেশজুড়ে বিক্ষোভ অব্যাহত থাকে। নতুন মন্ত্রীসভা গঠনের খবরে বিক্ষোভ আরো তীব্র হয়ে উঠে।
৯ এপ্রিল
কলম্বোজুড়ে তীব্র বিক্ষোভ হয়। এদিন বিক্ষোভকারীরা সরকারের বিরুদ্ধে কলম্বোর বৃহত্তম পার্ক গল ফেস গ্রিন-এ বিশাল বিক্ষোভ এবং সমাবেশের পরিকল্পনা করেছিল। তবে ভূমি উন্নয়নের কথা উল্লেখ করে কর্তৃপক্ষ গল ফেস গ্রিন বন্ধ করে দেওয়ার ঘোষণা দেয়। এই সত্ত্বেও, হাজার হাজার মানুষ বৃহৎ সংখ্যায় জড়ো হয় এবং গল ফেস-এ বিক্ষোভে যোগদান করে। প্রবল বৃষ্টি ও বজ্রপাত সত্ত্বেও, বিক্ষোভকারীরা তাদের শান্তিপূর্ণ প্রতিবাদ অব্যাহত রেখেছিল। তারা রাষ্ট্রপতি গোতাবায়া রাজাপক্ষের রাষ্ট্রপতি পদ থেকে পদত্যাগ না করা পর্যন্ত বিক্ষোভ চালিয়ে যাওয়ার ঘোষণা দেয়।
১৯ এপ্রিল
এদিন সকাল থেকে জ্বালানি সংগ্রহের জন্য দীর্ঘ লাইনে দাঁড়িয়ে থাকা লোকেরা রামবুক্কানা ক্রসিং-এ রেলপথে বাধা দিয়ে প্রতিবাদ করতে শুরু করে,১৫ ঘন্টারও বেশি সময় ধরে রামবুক্কানার সমস্ত রাস্তা অবরোধ করে রাখে তারা। পুলিশ এসে বিক্ষোভকারীদের ছত্রভঙ্গ করতে কাঁদানে গ্যাস ও গুলি ছোড়ে। পুলিশের মুখপাত্রের মতে, বিক্ষোভকারীরা ঢিল ছুঁড়ে এবং একটি জ্বালানি বাউজার এবং একটি থ্রি-হুইলারে আগুন দেওয়ার চেষ্টা করার পরে পুলিশ পরিস্থিতি নিয়ন্ত্রণে গুলি চালাতে বাধ্য হয়। তবে প্রতিবাদকারীরা দাবি করে যে পুলিশ গাড়িতে আগুন দিয়েছে।  বিক্ষোভকারীদের দ্বারা প্রকাশিত ভিডিওতে দেখা গেছে যে তারা একটি জ্বালানী স্টেশনে আগুন নিভানোর চেষ্টা করছে।  ঘটনার প্রত্যক্ষদর্শীরা দাবি করেছেন যে পুলিশ না আসা পর্যন্ত বিক্ষোভকারীরা প্রাথমিকভাবে শান্তিপূর্ণ অবস্থানে ছিল এবং পুলিশই যানবাহন পুড়িয়ে দিয়েছে।
২৮ এপ্রিল
এদিন, ১,০০০ টিরও বেশি ট্রেড ইউনিয়ন কলম্বোর বিহারমহাদেবী পার্কে সরকারের বিরুদ্ধে চলমান জনবিক্ষোভের সমর্থনে একটি বিশাল দ্বীপ ব্যাপী একদিনের টোকেন ধর্মঘট পরিচালনা করে।  ব্যাংকিং, বন্দর, শিক্ষা, স্বাস্থ্য, বৃক্ষরোপণ, রেলওয়ে এবং পেট্রোলিয়ামের প্রতিনিধিত্বকারী ইউনিয়নগুলি একদিনের ধর্মঘটে অংশ নেয়।
৫ মে
এদিন শ্রীলঙ্কার পার্লামেন্ট ঘেরাও করে বিশ্ববিদ্যালয়ের ছাত্ররা বিক্ষোভ করে। এর নাম দেওয়া হয় গোটা গো গামা বিক্ষোভ নিয়ন্ত্রণে পুলিশ কাঁদানে গ্যাস ও জলকামান নিক্ষেপ করে।
৬ মে
দেশজুড়ে দ্বিতীয়বারের মতো জরুরি অবস্থা জারি করেন প্রেসিডেন্ট গোতাবায়া। শান্তিপূর্ণ বিক্ষোভকারীদের উপর সহিংসতা এবং জরুরি অবস্থার প্রতিবাদে আন্তর্জাতিকভাবে নিন্দা জানানো হয়।
৯ মে
কলম্বোসহ অন্য কয়েকটি স্থানে সরকার ও বিরোধী দলগুলোর সমর্থকদের মধ্যে ব্যাপক সংঘর্ষ হয়। শ্রীলঙ্কায় সরকারবিরোধী বিক্ষোভকারীদের ওপর গুলি চালানোর পর ক্ষমতাসীন দলের এক এমপির লাশ উদ্ধার হয়। রাজধানী কলম্বোর কাছের নিত্তামবুয়া এলাকায় এ ঘটনা ঘটে।
বিক্ষোভের মুখে প্রধানমন্ত্রী মাহিন্দা রাজাপক্ষ রাষ্ট্রপতির কাছে তার পদত্যাগপত্র জমা দেন। পদত্যাগের পর, শান্তিপূর্ণ বিক্ষোভের বিরুদ্ধে সহিংসতা প্ররোচিত করার অভিযোগ উঠে রাজাপক্ষের বিরুদ্ধে।
দেশটির উইলোরাওয়াট এলাকায় মোরাতুয়ার মেয়র সামান লাল ফার্নান্দোর সরকারি বাসভবনে আগুন দেয় একদল সরকারবিরোধী বিক্ষোভকারী। পরে এ আগুন নিয়ন্ত্রণে আনা হয়।
১০ মে
হাজার হাজার বিক্ষোভকারী রাজাপাকসের সরকারী বাসভবনের প্রধান ফটক ভেঙে ভেতরে প্রবেশ করে। বিক্ষোভকারীরা জোরপূর্বক কলম্বোর টেম্পল ট্রিস বাসভবনে প্রবেশ করার পর প্রধান দ্বিতল ভবনে হামলার চেষ্টা করে। এই বাসভবনেই রাজাপাকস তার নিকটাত্মীয় ও পরিবারের সাথে অবস্থান করছিলেন। অবশ্য বিক্ষোভকারীদের আটকাতে নিরাপত্তা বাহিনীর সদস্যরা কাঁদানে গ্যাস ও ফাঁকা গুলিবর্ষণ করে। সেদিন বাসভবনের কম্পাউন্ডে কমপক্ষে ১০টি পেট্রোল বোমা নিক্ষেপের ঘটনা ঘটে। তারপর,পদত্যাগকৃত প্রধানমন্ত্রী মাহিন্দা রাজাপক্ষকে কড়া নিরাপত্তার মধ্যে নিরাপদে পূর্বাঞ্চলীয় শহর ত্রিঙ্কোমালিতে সরিয়ে নেয় দেশটির সেনাবাহিনী।
১১ মে
শ্রীলঙ্কা সরকার সহিংসতা নিয়ন্ত্রণে আনতে গুলি করার নির্দেশ দিয়ে সেনাবাহিনী মোতায়েন করে। সেনাবাহিনীকে কোনো সতর্কতা ছাড়াই ২৪ ঘন্টা পর্যন্ত আটক রাখার ক্ষমতা দেওয়া হয়। অনেকে আশঙ্কা প্রকাশ করেন যে সরকার সামরিক শাসনের পরিকল্পনা করছে এবং সামরিক আইন ঘোষণার প্রস্তুতি নিচ্ছে,কিন্তু প্রতিরক্ষা কর্মকর্তারা তা অস্বীকার করেন। এই সিদ্ধান্ত আন্তর্জাতিকভাবে ব্যাপকভাবে সমালোচিত হয়।
৯ জুন
শ্রীলঙ্কার প্রাক্তন অর্থমন্ত্রী বাসিল রাজাপাকসে তার জাতীয় তালিকার এমপি পদ থেকে পদত্যাগ করন।
৯ জুলাই
শ্রীলঙ্কার রাষ্ট্রপতি গোতাবায়া রাজাপক্ষের পদত্যাগ দাবিতে প্রেসিডেন্টের বাসভবনের সামনে বিপুল সংখ্যক বিক্ষোভকারী জড়ো হন। বিক্ষোভকারীরা জড়ো হওয়ার পুর্বেই গোতাবায়া নিজ বাসভবন থেকে পালিয়ে যান। পুলিশ ব্যারিকেড দিয়ে এবং কাঁদানে গ্যাস নিক্ষেপ করে বিক্ষোভকারীদের আটকানোর চেষ্টা করে। কিন্তু শেষপর্যন্ত আন্দোলনকারীরা প্রেসিডেন্ট ভবনের ভিতরে প্রবেশ করে। এছাড়া তারা রাষ্ট্রপতির সচিবালয়,টেম্পল ট্রিস,প্রধানমন্ত্রীর সরকারি বাসভবন এবং প্রধানমন্ত্রী রনিল বিক্রমাসিংহের ব্যক্তিগত বাসভবন ঘিরে জড়ো হয়। বিক্ষোভে অন্তত ৫৫ জন আহত হয়ে হাসপাতালে ভর্তি হন। সেদিন সন্ধ্যায়,প্রধানমন্ত্রী বিক্রমাসিংহের বাসভবনে আগুন ধরিয়ে দেয়।
সেদিন,শ্রীলঙ্কা পুলিশ প্রধানমন্ত্রীর বাসভবনের কাছে অবস্থানরত বিক্ষোভকারীদের উপর হামলা চালায় বলে অভিযোগ উঠে। চারজন সাংবাদিককে মারধর করার অভিযোগও উঠে শ্রীলঙ্কা পুলিশের বিরুদ্ধে। পরে জানা যায়, পুলিশের এসএসপি রোমেশ লিয়ানাগে সাংবাদিকদের উপর হামলার নির্দেশ দিয়েছিলেন। এই এসএসপির বিরুদ্ধে আইনগত ব্যবস্থা নেওয়ার কথা জানায় পুলিশ।
এদিন,শ্রীলঙ্কার পার্লামেন্টের স্পিকার জানান,প্রেসিডেন্ট গোতাবায়া ১৩ জুলাইয়ের মধ্যে পদত্যাগ করবেন। প্রধানমন্ত্রী রনিল বিক্রমাসিংহেও নিজের পদত্যাগ করার ইচ্ছা পোষণ করেন। কিছু বিক্ষোভকারী রাষ্ট্রপতি ভবন, ট্যাম্পল ট্রি এবং রাষ্ট্রপতি সচিবালযয়ে রাত কাটান।
১০ জুলাই
প্রধানমন্ত্রীর বাসভবনে অগ্নিসংযোগের দায়ে তিনজনকে গ্রেপ্তার করা হয়।
রাষ্ট্রপতির ভবন একটি পর্যটক আকর্ষণে পরিণত হয়। নানা সংকটের মাঝেও রাষ্ট্রপতির ভোগ-বিলাশ দেখতে বিক্ষোভকারীরা সেখানে জড়ো হয়।
১১ জুলাই
শ্রীলঙ্কার সামরিক বাহিনী আন্তর্জাতিক গণমাধ্যমগুলোকে জানায়,গোতাবায়া রাজাপক্ষ শ্রীলঙ্কার জলসীমায় অবস্থানগত এক নৌবাহিনীর জাহাজে অবস্থান করছেন।  পার্লামেন্টের স্পিকার দাবি করেন যে গোতাবায়া দেশ ছেড়েছেন এবং ১৩ জুলাইয়ের মধ্যেই ফিরে আসবেন,কিন্তু পরে তিনি ঘোষণা করেন যে রাষ্ট্রপতি এখনও দেশে আছেন এবং তার আগের বিবৃতিটি ভুল বলে অবহিত করেন।
১২ জুলাই
এদিন সকালে,রাষ্ট্রপতি গোতাবায়া বিমান বাহিনীর এক বিমান করে দেশত্যাগ করেন। তিনি দেশ ছেড়ে মালদ্বীপ গেছেন বলে নিশ্চিত করা হয়।
১৩ জুলাই
পার্লামেন্টের স্পিকার বিকেলে ঘোষণা করেন যে রাষ্ট্রপতি গোতাবায়া রাজাপক্ষে তার অনুপস্থিতিতে প্রধানমন্ত্রী রনিল বিক্রমাসিংহেকে ভারপ্রাপ্ত রাষ্ট্রপতি হিসেবে নিয়োগ দিয়েছেন। প্রধানমন্ত্রীর পদত্যাগের দাবিতে বিক্ষোভকারীরা প্রধানমন্ত্রীর কার্যালয়ে হামলা চালায়। ফলে শ্রীলঙ্কায় জরুরি অবস্থা জারি করা হয়।
বিক্ষোভকারীরা রাষ্ট্র-চালিত টেলিভিশন চ্যানেল শ্রীলঙ্কা রূপাবাহিনি কর্পোরেশন-এর অফিস চত্বরে ঢুকে পড়ে এবং সরকারবিরোধী বিক্ষোভের সংবাদ প্রচারের দাবি জানায়। কিছুক্ষণের জন্য চ্যানেলটি বন্ধ হয়ে যায় এবং পরবর্তীতে সরাসরি সম্প্রচার পুনরায় চালু হয়। আরেকটি রাষ্ট্রীয় মালিকানাধীন টেলিভিশন চ্যানেল ইন্ডিপেনডেন্ট টেলিভিশন নেটওয়ার্ক (আইটিএন)ও বন্ধ করে দেওয়া হয়,এটিও পরে সরাসরি সম্প্রচার শুরু করে।
সন্ধ্যায়, বিক্ষোভকারীরা সংসদের দিকে যাওয়ার রাস্তা বরাবর স্থাপন করা পুলিশ ব্যারিকেডগুলি ভঙ্গ করার চেষ্টা করে। পরে সেই রাতে ভারপ্রাপ্ত রাষ্ট্রপতি বিক্রমাসিংহে পরের দিন সকাল ৫টা পর্যন্ত দেশব্যাপী কারফিউ ঘোষণা করেন।
১৪ জুলাই
রাষ্ট্রপতি গোতাবায়া রাজাপক্ষে মালদ্বীপ ছেড়ে সিঙ্গাপুরে পালিয়ে যান। তবে সিঙ্গাপুর জানায়,তারা গোতাবায়াকে রাজনৈতিক আশ্রয় দেবে না। তিনি সিঙ্গাপুরে ব্যক্তিগত সফরে গেছেন বলে দাবি করে সিঙ্গাপুর।
১৫ জুলাই
প্রেসিডেন্ট গোটাবায়া রাজাপক্ষের পদত্যাগপত্র গ্রহণ করেন স্পিকার মাহিন্দা ইয়াপা আবেবর্ধনে। কলম্বোজুড়ে সাধারণ মানুষ আনন্দ মিছিল করে।
প্রেসিডেন্ট গোতাবায়ার পদত্যাগের পর দখল করা রাষ্ট্রীয় গুরুত্বপূর্ণ ভবনগুলো শান্তিপূর্ণভাবে ছেড়ে দেওয়ার ঘোষণা দেয় বিক্ষোভকারীরা। বিক্ষোভ অব্যাহত থাকলেও অনেকটা শান্ত থাকে শ্রীলঙ্কার পরিস্থিতি।
এরপর,শ্রীলঙ্কার ভারপ্রাপ্ত প্রেসিডেন্ট হিসেবে শপথ নেন প্রধানমন্ত্রী রনিল বিক্রমসিংহ।
১৬ জুলাই
নতুন প্রেসিডেন্ট নির্বাচন করতে শ্রীলঙ্কার পার্লামেন্টে বিশেষ অধিবেশন বসে। অধিবেশনে শ্রীলঙ্কার পদত্যাগকৃত প্রেসিডেন্ট গোটাবায়া রাজাপক্ষের পদত্যাগপত্র পাঠ করা হয়। পদত্যাগপত্রে নিজের পক্ষে কথা বলেন গোতাবায়া। পদত্যাগ পত্রে তিনি দাবি করেন, দেশের অর্থনৈতিক সঙ্কট নিরসনে সব ধরনের ব্যবস্থা নিয়েছেন তিনি। চলমান দুর্দশার জন্য করোনা মহামারি ও লকডাউনকে দায়ী করেন সাবেক প্রেসিডেন্ট। তিনি বলেন, এই সময়ে পর্যটক হ্রাসের পাশাপাশি কমে যায় প্রবাসীদের রেমিট্যান্স পাঠানো। এছাড়া তিনি দায়িত্ব নেয়ার আগেই বিভিন্ন আর্থিক অব্যবস্থাপনার কথাও তুলে ধরেন। সর্বদলীয় সরকার গঠনে পদক্ষেপ নিয়েছেন বলেও দাবি করেন রাজাপাকসে।
পার্লামেন্টের অধিবেশনে শ্রীলঙ্কার প্রেসিডেন্ট পদ শূন্য ঘোষণা করেন দেশটির পার্লামেন্টের সেক্রেটারি জেনারেল ধামিকা দাসানায়েক।
১৮ জুলাই
২০ জুলাই প্রেসিডেন্ট নির্বাচনকে সামনে রেখে,১৮ জুলাই দেশজুড়ে আবারও জরুরি অবস্থা জারির করেন ভারপ্রাপ্ত প্রেসিডেন্ট ও প্রধানমন্ত্রী রনিল বিক্রমসিংহ। কারণ হিসেবে তিনি উল্লেখ করেন,জননিরাপত্তা, শৃঙ্খলা রক্ষা এবং প্রয়োজনীয় সরবরাহ ও পরিসেবার রক্ষণাবেক্ষণের স্বার্থে জনসাধারণের জন্য জরুরি অবস্থা জারি করা হয়েছে।
২০ জুলাই
শ্রীলঙ্কার পার্লামেন্টে নতুন প্রেসিডেন্ট নির্বাচিত হন রনিল বিক্রমসিংহ। নির্বাচনে ১৩৪ ভোট পান তিনি। তার নিকটতম প্রতিদ্বন্দ্বী দুল্লাস আলহাপ্পেরুমা পান ৮২ ভোট। এছাড়া আরেক প্রার্থী অনুরা কুমারা দিসানায়েকে পান ৩ ভোট। প্রেসিডেন্ট নির্বাচিত হওয়ায় কলম্বোজুড়ে পূণরায় তীব্র হয়।
আন্তর্জাতিক প্রতিবাদ
মার্কিন যুক্তরাষ্ট্রে, লস অ্যাঞ্জেলেসে গোটাবায়া রাজাপাকসের ছেলের বাসভবনের বাইরে একটি সহ বিক্ষোভ ছড়িয়ে পড়ে যে সময়ে বিক্ষোভকারীরা তার বাবাকে মার্কিন যুক্তরাষ্ট্রে ফেরত তলব করার দাবি জানিয়ে ইংল্যান্ডের লন্ডনে শ্রীলঙ্কার হাইকমিশনের সামনে একটি বিক্ষোভও অনুষ্ঠিত হয়েছিল।
এছাড়াও অস্ট্রেলিয়ার মেলবোর্নে ফেডারেশন স্কোয়ারে এবং নিউজিল্যান্ডের অকল্যান্ডের মাউন্ট ওয়েলিংটনে বিক্ষোভ অনুষ্ঠিত হয়েছিল।  অস্ট্রেলিয়ায়, পার্থ, ব্রিসবেন এবং সিডনির মতো অন্যান্য শহরেও বিক্ষোভ সংগঠিত হয়েছিল৷
১৩ জুলাই গোতাবায়া রাজাপাকসেকে মালদ্বীপে আশ্রয় না দেওয়ার দাবিতে বিক্ষোভ করে মালদ্বীপে অবস্থানরত শ্রীলঙ্কানরা।
হনুমা বিহারী
গদে হনুমা বিহারী (హనుమ విహారి; জন্ম: ১৩ অক্টোবর, ১৯৯৩) অন্ধ্রপ্রদেশের কাকিনাদা এলাকায় জন্মগ্রহণকারী ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য তিনি। ২০১০-এর দশকের শেষদিক থেকে ভারতের পক্ষে আন্তর্জাতিক ক্রিকেটে অংশগ্রহণ করছেন।
ঘরোয়া প্রথম-শ্রেণীর ভারতীয় ক্রিকেটে হায়দ্রাবাদ, দিল্লি ক্যাপিটালস, দিল্লি ডেয়ারডেভিলস, দক্ষিণ অঞ্চল ও সানরাইজার্স হায়দ্রাবাদ দলের প্রতিনিধিত্ব করেন। দলে মূলতঃ ডানহাতি ব্যাটসম্যান হিসেবে খেলছেন হনুমা বিহারী। এছাড়াও, ডানহাতে অফ-ব্রেক বোলিংয়ে পারদর্শী তিনি।
শৈশবকাল
ধ্রুপদী ক্রীড়াশৈলীর সঠিকমানের মাঝারিসারির ব্যাটসম্যান হনুমা বিহারী’র কাছে ঘরোয়া ক্রিকেটে রান সংগ্রহ করা অত্যন্ত স্বাভাবিক হিসেবে ধরে নিয়েছেন। এক পর্যায়ে ঘরোয়া ক্রিকেটে বেশ ভালো করা কয়েকজন প্রতিভাধর ভারতীয় ব্যাটসম্যানদের অন্যতম হিসেবে তাকে দেখা হতো। অস্ট্রেলিয়ায় অনুষ্ঠিত ২০১২ সালের অনূর্ধ্ব-১৯ ক্রিকেট বিশ্বকাপের সাথে ভারত দলের সাথে যুক্ত উন্মুক্ত চাঁদের সাথে তাকে পরবর্তী কয়েক বছরেই দলের ভবিষ্যৎ সঙ্গী হিসেবে পরিগণিত করা হয়। ২০১২ সালে অস্ট্রেলিয়ায় অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে ভারত দলের অন্যতম সদস্য ছিলেন।
২০১৩ সালে ইন্ডিয়ান প্রিমিয়ার লীগের ষষ্ঠ আসরে সানরাইজার্স হায়দ্রাবাদের পক্ষে খেলেন। হায়দ্রাবাদে লীগের একটি খেলায় প্রতিপক্ষ রয়্যাল চ্যালেঞ্জার্স ব্যাঙ্গালোরের ক্রিস গেইলকে অফ স্পিনে মাত্র ১ রানে বিদেয় করেন। ঐ খেলায় তিনি দলের জয়ের লক্ষ্যমাত্রায় নেমে ৪৬ রানের অপরাজিত ইনিংস খেলেন। সুপার ওভারে তার দল জয়লাভ করেছিল।
প্রথম-শ্রেণীর ক্রিকেট
২০১৩-১৪ মৌসুমের রঞ্জী ট্রফি প্রতিযোগিতায় অন্ধ্রের বিপক্ষে দূর্দান্ত খেলেন। রাজীব গান্ধী আন্তর্জাতিক ক্রিকেট স্টেডিয়ামে অনুষ্ঠিত খেলায় হায়দ্রাবাদের প্রথম ইনিংসে এক-তৃতীয়াংশ রানই তিনি করেন। প্রথম ইনিংসে উদ্বোধনী ব্যাটসম্যান হিসেবে ৭৫ রান তুলে সিভি স্টিফেনেের বলে বিদেয় নেন। এরপর, দ্বিতীয় ইনিংসে ৬৮ রানের অপরাজিত ইনিংস খেলেন।
স্বর্ণালী সময়
অক্টোবর, ২০১৭ সালে তিনি তার নিজস্ব প্রথম ত্রি-শতরানের ইনিংস খেলেন। ২০১৭-১৮ মৌসুমের রঞ্জী ট্রফি প্রতিযোগিতায় ওড়িশার বিপক্ষে অন্ধ্রের সদস্যরূপে তিনি ৩০২ রানে অপরাজিত ছিলেন। ঐ মৌসুমের রঞ্জী ট্রফিতে ছয় খেলায় ৭৫২ রান তুলে অন্ধ্রের পক্ষে সর্বোচ্চ রান সংগ্রাহকে পরিণত হয়েছিলেন তিনি।
অক্টোবর, ২০১৮ সালে দেওধর ট্রফিতে ভারত বি দলের সদস্যরূপে খেলার জন্যে মনোনীত হন। ডিসেম্বর, ২০১৮ সালে দিল্লি ক্যাপিটালস কর্তৃপক্ষ ২০১৯ সালের ইন্ডিয়ান প্রিমিয়ার লীগের আসরে খেলার জন্যে তাকে কিনে নেয়। অক্টোবর, ২০১৯ সালে ২০১৯-২০ মৌসুমের দেওধর ট্রফিতে ভারত এ দলের অধিনায়ক হিসেবে তাকে মনোনীত করা হয়। ২০২০ সালে আইপিএল নিলামের জন্যে দিল্লি ক্যাপিটালস তাকে অবমুক্তি প্রদান করে।
ভারত এ দলের সাথে তাৎক্ষণিক সফলতার স্বাক্ষর রাখতে না পারলেও প্রধান দল নির্বাচক এম. এস. কে. প্রসাদের বদান্যতায় তার ভাগ্য খুলে যায়। সাবেক ভারতীয় ও অন্ধ্রের উইকেট-রক্ষক হিসেবে তিনি তাকে বেশ কাছে থেকে পর্যবেক্ষণ করেছিলেন ও তার খেলার মান সম্পর্কে অবগত ছিলেন। আর, হনুমা বিহারীও তার বিশ্বাসের মর্যাদা দিতে দক্ষিণ আফ্রিকা এ দল ও নিউজিল্যান্ড এ দলের বিপক্ষে দূর্দান্ত খেলা প্রদর্শন করেন। পরবর্তীতে ভারতের জাতীয় দলের পক্ষে খেলেও সফলতা পেতে থাকেন।
আন্তর্জাতিক ক্রিকেট
সমগ্র খেলোয়াড়ী জীবনে নয়টিমাত্র টেস্টে অংশগ্রহণ করেছেন হনুমা বিহারী। ৭ সেপ্টেম্বর, ২০১৮ তারিখে ওভালে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ২৯ ফেব্রুয়ারি, ২০২০ তারিখে ক্রাইস্টচার্চে স্বাগতিক নিউজিল্যান্ড দলের বিপক্ষে সর্বশেষ টেস্টে অংশ নেন তিনি। তাকে এখনো কোন একদিনের আন্তর্জাতিকে অংশগ্রহণ করার সুযোগ দেয়া হয়নি।
আগস্ট, ২০১৮ সালে স্বাগতিক ইংল্যান্ডের বিপক্ষে সিরিজের শেষ দুই টেস্টে অংশ নেয়ার উদ্দেশ্যে পৃথ্বী শর সাথে তাকেও ভারত দলে অন্তর্ভুক্ত করা হয়। ৭ সেপ্টেম্বর, ২০১৮ তারিখে সিরিজের পঞ্চম টেস্টে ইংল্যান্ডের বিপক্ষে তার অভিষেক পর্ব সম্পন্ন হয়। ওভালে অনুষ্ঠিত অভিষেক টেস্টে তাকে বেশ হিমশিম খেতে হয়। শূন্য রানেই স্টুয়ার্ট ব্রডের বলে বিদেয় নিতে হয়েছিল; কিন্তু, ডিআরএসের বদৌলতে তিনি রক্ষা পান।
নিজেকে সামলে নিয়ে প্রথম টেস্ট ইনিংসে অর্ধ-শতরানের ইনিংস খেলতে সমর্থ হন। প্রথম ইনিংসেই তিনি ১২৪ বল ৫৬ রানের ইনিংস উপহার দেন। একই খেলায় তিনি দলের শেষ বোলার হিসেবে ইংল্যান্ডের সর্বাধিক টেস্ট রান সংগ্রাহক অ্যালাস্টেয়ার কুককে আউট করেন।
ওয়েস্ট ইন্ডিজ গমন
এরপর, মেলবোর্নে অস্ট্রেলিয়ার বিপক্ষে ইনিংস উদ্বোধনে নামেন। তিনি বড় ধরনের রান সংগ্রহ করতে না পারলেও উইকেটে টিকে থাকার কৌশল রপ্ত করেন। উদ্বোধনী ব্যাটসম্যান হিসেবে তিনি ব্যর্থতার পরিচয় দিলেও ভারতের পরবর্তী টেস্ট সফর হিসেবে ওয়েস্ট ইন্ডিজের বিপক্ষে মাঝারিসারির ব্যাটসম্যান হিসেবে আবির্ভূত হন। রোহিত শর্মাকে পাশ কাটিয়ে প্রথম একাদশে স্থান নিশ্চিত করেন। এ সময়ে এ সিদ্ধান্তটি বিস্ময়ের কারণ হয়ে দাঁড়ালেও এক পর্যায়ে তা স্বার্থক হয়। ভারত দল সিরিজ জয় করতে সমর্থ হয়।
২৫ আগস্ট, ২০১৯ তারিখে স্বাগতিক ওয়েস্ট ইন্ডিজ দলের বিপক্ষে সিরিজের প্রথম টেস্টের দ্বিতীয় ইনিংসে ১২৮ বল মোকাবেলা করে ৯৩ রান তুলেন। এরফলে, একদিন বাকী থাকতেই তার দল ৪১৯ রানের বিশাল লক্ষ্যমাত্রা দাঁড় করায়। কিংস্টনে অনুষ্ঠিত দ্বিতীয় টেস্টে হনুমা বিহার তার প্রথম শতরানের ইনিংস খেলেন। ওয়েস্ট ইন্ডিজের বিপক্ষে ২-০ ব্যবধানে সিরিজ বিজয়ে তিনি উভয় দলের সেরা ব্যাটসম্যান ছিলেন। চার ইনিংসে তিনি ২৮৯ রান তুলেন। এ সিরিজ শেষে ভারতের অধিনায়ক বিরাট কোহলি মন্তব্য করেন যে, সাজঘরে ফিরে তিনি মাঝারিসারিতে বিহারী’র ব্যাটিংয়ে সর্বদাই সন্তুষ্ট চিত্তে অবস্থান করতেন। তিনি এ স্থানের জন্যে ভীষণ উপযোগী।
রওশন আরা হেনা
রওশন আরা হেনা বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
রাজনৈতিক জীবন
রওশন আরা হেনা পঞ্চম ও ষষ্ঠ জাতীয় সংসদের মহিলা আসন ১২ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন।
লক্ষ্মীপুর স্টেডিয়াম
লক্ষীপুর স্টেডিয়াম বাংলাদেশের লক্ষ্মীপুর জেলার লক্ষীপুর স্টেডিয়াম রোডের অবস্থিত। মূলত ক্রিকেট স্টেডিয়াম হলেও অন্যান্য খেলা যেমন ফুটবল ব্যাডমিন্টন ইত্যাদি এখানে প্রশিক্ষণ ও প্রতিযোগিতা হয়ে থাকে। ২৫ এপ্রিল, ২০১৮ তারিখে বাংলদেশ ফুটবল ফেডারেশনের উদ্যোগে 'জেএফএ অনূর্ধ্ব-১৪ মহিলা জাতীয় ফুটবল চ্যাম্পিয়নশিপ-২০১৮’-এর লক্ষীপুর জোনের প্রতিযোগিতা এই ভেন্যুতে অনুষ্ঠিত হয়
অমিতাভ মিত্র
'''ডা. অমিতাভ মিত্র''' একজন ভারতীয় বংশোদ্ভূত দক্ষিণ আফ্রিকার চিকিৎসক, কবি এবং শিল্পী, যার চিত্রগুলি নাটকীয় কাঠির চিত্র দেখায়।
শিক্ষা ও কর্মজীবন
মিত্র চিকিৎসা পড়াশোনা করেছেন এবং ভারতের গওয়ালিয়ের জিওয়াজি বিশ্ববিদ্যালয় গজারা রাজা মেডিকেল কলেজের অর্থোপেডিক সার্জারিতে স্নাতকোত্তর পড়াশোনা করেছেন। তিনি দক্ষিণ আফ্রিকার প্রিটোরিয়া বিশ্ববিদ্যালয়ে এরোস্পেস মেডিসিন এবং পারিবারিক ওষুধে আরও দক্ষতা অর্জন করেছিলেন।
একটি বৃত্তিক অর্থোপেডিক সার্জারি এবং মানসিক আঘাত সার্জারি, বর্তমানে দুর্ঘটনা এবং দক্ষিণ আফ্রিকার সিসিলিয়া মেকিওয়ান হাসপাতাল, জরুরি বিভাগে কর্মরত ছিলেন। তার লেখা কবিতাগুলো পাঁচ খণ্ডে প্রকাশিত এবং তার মাধ্যেমে কবিতা শিল্প বিকশিত হয়েছে। ড্যানিয়েল ব্রায়ান্ট দ্বারা পরিচালিত প্রাচীন ও সমসাময়িক কবি / লেখকদের এক বিশাল রোস্টার, মাতৃ ব্যক্তিত্ব আন্তর্জাতিক ডেস্ক: ডেনিয়েল ব্রায়ান্ট এবং আমেরিকা যুক্তরাষ্ট্রের ইলিনয় বিশ্ববিদ্যালয়ের সাহিত্য ও চিকিৎসা শিক্ষা বিভাগের অধ্যাপক সুজান পোয়ারের সহায়তায় ২০০৮ সালে অসলোতে বিশ্বসাহিত্য উৎসব। তিনি দক্ষিণ আফ্রিকার প্রতিনিধিত্ব করেছিলেন।
ফোরাম ফিজা মল
ফোরাম ফিজা মল কর্ণাটকের পঞ্চম বৃহত্তম মল, ম্যাঙ্গালুরুর পান্ডেশ্বর রোডে অবস্থিত, ম্যাঙ্গালোর সেন্ট্রাল রেলওয়ে স্টেশন থেকে দূরে এর অবস্থান। ফোরাম মল নামে জনপ্রিয়, এই মলটি মে, ২০১৪ সালে জনসাধারণের জন্য উন্মুক্ত করা হয়েছিল। এটি কেনাকাটা, ডাইনিং, বিনোদন এবং অবসর কার্যক্রম প্রদান করে।
অমিতাভ মিত্র
শৈল্পিক প্রভাব
থাম্ব|টেমবেকা, অমিতাভ মিত্রের হাতে তৈরি কাগজে জলরঙ শিল্প ও কবিতা নিয়ে মিত্রর রচনার একটি প্রধান অংশ গোয়ালিয়র নিবেদিত, যেখানে তিনি বেড়ে ওঠেন। মারাঠা রাজপরিবারের সাথে তার ঘনিষ্ঠ বন্ধুত্বের ফলশ্রুতিতে তিনি দক্ষিণ আফ্রিকা এবং ভারতে প্রদর্শিত কবিতার সাথে জড়িত একাধিক জল রং আঁকিয়েছিলেন। গ্লোরিয়ারের একটি স্লো ট্রেন তার শিল্প ও কবিতার একটি কফি-টেবিল বই; আফ্রিকান ঐতিহ্যগত সঙ্গীত একটি পরিপ্রেক্ষিত সঙ্গে তার আবৃত্তি একটি কমপ্যাক্ট ডিস্ক পূর্ব কেপ প্রিমিয়ার দ্বারা মুক্তি ও তার গোয়ালিয়রের কবিতা উপর একটি সংক্ষিপ্ত তথ্যচিত্র দেখানো হয়  ন্যাশনাল আর্টস ফেস্টিভাল ২০০৯ সালে। ২০০৭ সালে তাকে সাহিত্য একাডেমি, নয়াদিল্লির আমন্ত্রণ জানানো হয়েছিল, যেখানে তিনি তার লেখা কবিতা  কবিতা প্রেমী শ্রোতার কাছে উপস্থাপন করেছিলেন।
সার্জন হিসাবে
ট্রমা সার্জারিতে মিত্রের কাজ তাকে ভুটান নিয়ে গিয়েছিল, যেখানে তিনি চুখা, সিমলখা, চিমাকোঠি এবং থিম্পুর উচ্চ-উচ্চতায় হাসপাতালে কঠোর পরিস্থিতিতে কর্মরত ছিলেন। এই সময়ে তিনি ভুটান সম্পর্কে কবিতা লিখেছিলেন, যার কয়েকটি ফরাসিতে অনুবাদ হয়েছিলো। তিনি ইউটোপিয়ান শ্যাংরি লা-এর অনুসন্ধানে তার অভিযানের কথা লিখেছিলেন।  দ্য ইলাস্ট্রেটেড উইকলি অফ ইন্ডিয়ার প্রাক্তন সম্পাদক খুশবন্ত সিং তাকে ভুটানের তার হাসপাতালে নিয়ে এসে ম্যালিস টোওয়ার্ডস ওয়ান অল "১৯৮০ এর দশকে টাইমস অফ ইন্ডিয়াতে  সাপ্তাহিক কলামে লিখেছিলেন, " । পরে মিত্র গিয়েছিলাম অরুনাচল প্রদেশ, যেখানে তিনি একটি অর্থোপেডিক সার্জন হিসেবে যোগ দেন বরাবর । তিনি ১৯৯৩ সালে জিম্বাবুয়ের বুলাওয়েতে অর্থোপেডিক সার্জন হিসাবে যোগদান করেছিলেন। তিনি বুলাওয়ের মিজিলিকাজী জনপদে বাস করতেন এবং রাজনৈতিক সহিংসতার সময় তার অভিজ্ঞতা পরবর্তী লেখনিতে বর্ণনা করেন।
শিল্পী হিসাবে
তার বর্তমান শিল্পের কালো টাউনশিপ ম্যাদিনিস্তানে রয়েছে। যেখানে তিনি সিসিলিয়া ম্যাকিয়ানে হাসপাতালে কর্মরত থেকে  এ কাজ করেন।।
মোদ্দসনে শ্বাস ফেলা তার মোদ্দাসনে শিল্প ও কবিতা বিষয়ক গ্রন্থ।
ডঃ মিত্র ১৫ ই ডিসেম্বর ২০১৮ দক্ষিণ আফ্রিকার কলাগুলিতে অব্যাহত উৎসর্গের জন্য চারুকলা বিভাগে প্রাদেশিক পূর্বাঞ্চলীয় কেপ মন্ত্রী শিল্প ও সংস্কৃতির বিশেষ পুরস্কার পেয়েছিলেন
কেপটাউন বিশ্ববিদ্যালয় বর্ণবাদবিরোধী লড়াইয়ের নারী নায়কদের সম্মান জানায় এবং তাদের স্মরণ করে, যার মধ্যে রয়েছে সিসিলিয়া মাকিওয়ানেও । ডঃ অমিতাভ মিত্রের করা সিসিলিয়া মাকীওয়ানের একটি কাঠকয়লা প্রতিকৃতি ১৯ সেপ্টেম্বর ২০১৯ সালে মালি ব্ল্যাকবার্ন হলে, ইউনিভার্সিটি কেপটাউন ক্যাম্পাসে প্রদর্শিত হয়েছিল।
কবি হিসাবে
তিনি ১৯৫০-এর দশকে বাংলায় প্রখ্যাত শিশু লেখক প্রয়াত প্রভাতকিরণ বোসের বাংলা কবিতা অনুবাদ করেছিলেন।
দক্ষিণ আফ্রিকার মোদ্দাসনে শহরে মিত্রের শিল্প ও কবিতাটি ২০১১ সালের শনিবার, সিসিলিয়া মাকিওয়ানে হাসপাতালের কবিতা শিরোনামে কবিতা ও মেডিসিন এবং হিপ্পোক্রেটিস ফর কবিতা ও মেডিসিন পুরষ্কারের জন্য ২০১১ সালের আন্তর্জাতিক সিম্পোজিয়ামে প্রদর্শিত হয়েছিল।
স্প্রিন্টার্স অফ মিরাজ ডান, অ্যান্টোলজি অফ মাইগ্রান্ট কাব্য অফ দক্ষিণ আফ্রিকা ( নওমী নেকালাহর সহ-সম্পাদিত) কে সংক্ষিপ্তভাবে জাতীয় মানবিক ও সামাজিক বিজ্ঞান পুরস্কার, দক্ষিণ আফ্রিকা, ২০১৬-এর জন্য তালিকাভুক্ত করা হয়েছিল।
দোজো
দোজো (道場) জাপানি শব্দ যার অর্থ পন্থার জায়গা। প্রথম দিকে মন্দিরের সাথে সংযুক্ত ছিল। এটা উল্লেখ করে, কোন জাপানি আর্টের প্রশিক্ষণের জায়গা কিন্তু বৈশিষ্ট্যমূলকভাবে বিবেচনা করা হয় যেকোনো জাপানি মার্শাল আর্টের ছাত্রদের জমায়েতের জায়গা যেখানে পরীক্ষা, প্রশিক্ষণ, সম্মুখযুদ্ধ পরিচালনা করা হয়। জাপানে যে কোন শারীরিক অনুশীলন যেমন পেশাদার কুস্তি স্কুল গুলোকে দোজো বলা হয় কারণ নিকটবর্তী মার্শাল আর্টের মূলের কারণে।
মার্শাল আর্টস দোজো
জাপানি মার্শাল আর্টে দোজোকে ব্যবহারকারীদের কাছে বিশিষ্ট এবং অতি যত্নের সাথে বিবেচনা করা হয়। দোজোতে জুতা পরা হয় না। বিভিন্ন কৌশলে অনুশীলনের শুরুতে অথবা শেষে দোজোর প্রথা পদ্ধতিমূলক পরিষ্কার (সজি)ঐতিহ্যগত।
ক্রিস্টিনা আগিলেরা
ক্রিস্টিনা মারিয়া আগিলেরা (, Christina Aguilera; জন্ম: ১৮ ডিসেম্বর ১৯৮০; ক্রিস্টিনা আগিলেরা নামে পরিচিত) হলেন একজন মার্কিন গায়িকা, গীতিকার, অভিনেত্রী এবং টেলিভিশন ব্যক্তিত্ব। তার অর্জনের মধ্যে পাঁচটি গ্র্যামি পুরস্কার, একটি লাতিন গ্র্যামি পুরস্কার এবং হলিউড ওয়াক অফ ফেমে বিদ্যমান তারকা অন্যতম। আগিলেরা ২০০৮ সালে রোলিং স্টোনের সর্বকালের ১০০ জন সেরা সঙ্গীতশিল্পীর তালিকায় ৫৮ নম্বরে স্থান অধিকার করেন এবং ২০১৩ সালে টাইম দ্বারা প্রকাশিত বিশ্বের ১০০ জন প্রভাবশালী ব্যক্তির বার্ষিক তালিকায় অন্তর্ভুক্ত ছিলেন। আনুমানিক ১০০ মিলিয়ন রেকর্ড বিক্রয়ের ফলে তিনি বিশ্বের সর্বাধিক বিক্রিত সঙ্গীত শিল্পীদের মধ্যে একজন।
নিউ ইয়র্ক শহরের স্টেটেন দ্বীপে জন্মগ্রহণ করা আগিলেরা পেনসিলভানিয়ায় তার শৈশব অতিবাহিত করেছেন। আগিলেরা ১৯৯৮ সালে আরসিএ রেকর্ডসের সাথে রেকর্ডিং চুক্তি স্বাক্ষর করার পূর্বে তার প্রারম্ভিক বছরগুলোতে বিভিন্ন টেলিভিশন অনুষ্ঠানে উপস্থিত হয়েছিলেন। ১৯৯৯ সালে তার নিজের নামেই তিনি তার সর্বপ্রথম অ্যালবামটি প্রকাশ করেছেন, যা মার্কিন যুক্তরাষ্ট্রে এক নম্বর স্থানে অর্জন করেছিলেন; এছাড়াও উক্ত অ্যালবামের তিনটি গান (জিনি ইন আ বোটল, ওয়াট আ গার্ল ওয়ান্টস এবং কাম অন ওভার বেবি (অল আই ওয়ান্ট ইজ ইউ)) মার্কিন চার্টের এক নম্বর স্থান অর্জন করেছিল। সমসাময়িক কিশোর পপ দৃশ্যে একজন বিশিষ্ট ব্যক্তিত্ব হিসেবে স্বীকৃত হলেও আগিলেরা ২০০২ সালে স্ট্রিপড এবং এর প্রধান একক "ডার্টি"-এর সাথে শৈল্পিক নিয়ন্ত্রণ গ্রহণ করতে চেয়েছিলেন, যেখানে তিনি যৌনতা প্রদর্শন করেছিলেন। বিউটিফুল নামক অ্যালবামের দ্বিতীয় একক গানে তার ক্ষমতায়ন অনুকূল সাড়া পায় এবং তা এলজিবিটি সম্প্রদায়ের জন্য একটি সঙ্গীত হয়ে ওঠে।
আগিলেরা তার দ্বিতীয় অ্যালবাম ব্যাক টু বেসিকস ২০০৬ সালে প্রকাশ করেছিলেন, যা পুরব অ্যালবামের মতো মার্কিন ১ নম্বর স্থান অধিকার করেছিল। এই অ্যালবামটি বিংশ শতাব্দীর প্রথম দিকের জ্যাজ, সোল এবং ব্লুজ থেকে অনুপ্রেরণা লাভ করে তৈরি করা হয়েছিল এবং এতে শীর্ষ দশটি একক গান (অ্যাইন'ট নো আদার ম্যান, হার্ট এবং ক্যান্ডিম্যান) ছিল। তার পরবর্তী তিনটি অ্যালবাম বায়োনিক (২০১০), লোটাস (২০১২) এবং লিবারেশন (২০১৮); সবগুলোতে তিনি বিভিন্ন সঙ্গীত শৈলী নিয়ে পরীক্ষা-নিরীক্ষা করেছেন এবং সেগুলো মার্কিন যুক্তরাষ্ট্রের শীর্ষ দশে পৌঁছেছে। একক শিল্পী ছাড়াও, আগিলেরা লেডি মারমালাদে, মুভস লাইক জ্যাগার, ফিল দিস মোমেন্ট, সে সামথিং এবং হোয় তেঙ্গো গানাস দে তি-এর মতো গানে অন্যান্য শিল্পীদের সাথে কণ্ঠ মিলিয়েও মার্কিন যুক্তরাষ্ট্রে শীর্ষ চার্টে প্রবেশ করেছিলেন। সঙ্গীতের পাশাপাশি, আগিলেরা ২০১০ সালে বার্লেস্ক নামক চলচ্চিত্রে অভিনয় করেন এবং ২০১১ সাল থেকে ২০১৬ সাল পর্যন্ত গানের প্রতিযোগিতা ভিত্তিক টেলিভিশন অনুষ্ঠান দ্য ভয়েসে ছয় মৌসুম যাবত এক প্রশিক্ষকের দায়িত্ব পালন করেছেন।
এলওসি: কারগিল
চলচ্চিত্রটি ১৯৯৯ সালে মে মাসে ভারত ও পাকিস্তানের মধ্যে কারগিল যুদ্ধকালীন লাইন অব কনট্রোলের ভারতীয় অংশ থেকে পাকিস্তানি অনুপ্রবেশকারীদের উচ্ছেদ করতে ভারতীয় সেনাবাহিনীর পরিচালিত অপারেশন বিজয় নিয়ে নির্মিত হয়েছে। মুক্তির পর এলওসি সমালোচনামূলক ও ব্যবসায়িক দিক থেকে মিশ্র প্রতিক্রিয়া লাভ করে। ২৫৫ মিনিট দৈর্ঘ্যের চলচ্চিত্রটি ভারতে নির্মিত অন্যতম দীর্ঘ চলচ্চিত্র এবং দৈর্ঘ্যের দিক থেকে পঞ্চম দীর্ঘ চলচ্চিত্র।
সঙ্গীত
চলচ্চিত্রটির সঙ্গীতায়োজন করেছেন আনু মালিক ও গীত লিখেছেন জাভেদ আখতার। সঙ্গীতের অ্যালবাম প্রকাশ করে সারেগামা। বক্স অফিস ইন্ডিয়া অনুসারে অ্যালবামটির ১৫,০০,০০০ কপি বিক্রি হয়, যা সেই বছরের অষ্টম সর্বোচ্চ বিক্রীত অ্যালবাম।
এন্টিবায়োসিস
অ্যান্টিবায়োসিস হ'ল দুটি বা ততোধিক জীবের মধ্যে একটি জৈবিক মিথস্ক্রিয়া যা তাদের মধ্যে কমপক্ষে একটির জন্য ক্ষতিকারক; এটি কোনও জীব এবং অন্য কিছু  দ্বারা উৎপাদিত বিপাকীয় পদার্থের মধ্যে বিরোধবিরোধী সমিতিও হতে পারে। অ্যান্টিবায়োসিসের উদাহরণগুলির মধ্যে অ্যান্টিবায়োটিক এবং ব্যাকটেরিয়া বা প্রাণী এবং রোগজনিত রোগজীবাণুগুলির মধ্যে সম্পর্ক অন্তর্ভুক্ত। অ্যান্টিবায়োসিসের অধ্যয়ন এবং অ্যান্টিবায়োটিকগুলির ক্ষেত্রে এর ভূমিকা অণুজীববিজ্ঞানের ক্ষেত্রে জ্ঞানের প্রসার ঘটিয়েছে।  অণু প্রক্রিয়া, যেমন-কোষ প্রাচীর সংশ্লেষণ এবং পুনর্ব্যবহারযোগ্য। উদাহরণস্বরূপ, অ্যান্টিবায়োটিকগুলি কীভাবে যৌগের সাথে জড়িত। ব্যাকটেরিয়াগুলির সাথে অ্যান্টিবায়োসিস সম্পর্ক এবং নির্দিষ্ট ওষুধের মিথস্ক্রিয়া দ্বারা বিটা-ল্যাকটাম বিকাশকে প্রভাবিত করে তার অধ্যয়নের মাধ্যমে আরও ভালভাবে বোঝা গেছে।
অ্যান্টিবায়োসিস সাধারণত হোস্ট প্ল্যান্টের জনসংখ্যায় অধ্যয়ন করা হয় এবং এটি তাদের পোকামাকড় পর্যন্ত ছড়িয়ে দেয়।
"অ্যান্টিবায়োসিস প্রতিরোধের পোকামাকড়ের জীববিজ্ঞানকে প্রভাবিত করে তাই পোকার প্রাচুর্যের পরিমাণের তুলনায় কীটপতঙ্গের পরিমাণ এবং পরবর্তী ক্ষয়ক্ষতি হ্রাস পাবে। যদি পোকা সংবেদনশীল ফসলের বিভিন্ন প্রকারে হত, তবে অ্যান্টিবায়োসিস প্রতিরোধের ফলে প্রায়শই মৃত্যুর হার বা দীর্ঘায়ুতা হ্রাস পেত এবং পোকার পুনরুত্পাদন ঘটত।
ওলন্দাজ অ্যান্টিল দ্বীপপুঞ্জের রাজনীতি
ওলন্দাদ সরকার কর্তৃক নিযুক্ত একজন গভর্নরের হাতে এখানকার নির্বাহী ক্ষমতা ন্যস্ত। তাকে সহায়তা করার জন্য মন্ত্রীদের একটি ৮ সদস্যের কাউন্সিল আছে। আইন প্রণয়ন ক্ষমতা স্টাটেন নামের আইনসভার এখতিয়ারভুক্ত; এখানে ২২ জন সদস্য জনগণের ভোটে নির্বাচিত হন। ওলন্দাজ অ্যান্টিল দ্বীপপুঞ্জের প্রতিরক্ষা ও বৈদেশিক সম্পর্ক নেদারল্যান্ডস সরকার দেখাশোনা করে।
অজিতপুরাণ
অজিতপুরাণ হল ৯৯৩ খ্রিস্টাব্দে কন্নড় কবি রন্নের লেখা একটি আখ্যানকাব্য। দ্বিতীয় জৈন তীর্থংকর অজিতনাথের জীবন অবলম্বনে রচিত এই কাব্যটিই কন্নড় ভাষায় লেখে ক্ষুদ্রতম জিনপুরাণ। এই কাব্যে অজিতনাথের পূর্ববর্তী জীবনের দু’টি কাহিনি বর্ণিত হয়েছে।
১৯৯৯-এ জাবিতে ধর্ষণ বিরোধী আন্দোলন
১৯৯৯ সালে জাহাঙ্গীরনগর বিশ্ববিদ্যালয়ে ধর্ষণ বিরোধী আন্দোলন বাংলাদেশের ধর্ষণ ও যৌন হয়রানির সংস্কৃতির বিরুদ্ধে ছাত্রদের বিক্ষোভের একটি সিরিজ। আন্দোলনের সূচনা হয় ১৯৯৮ সালে যখন বাংলাদেশ ছাত্রলীগের কর্মীরা তাদের নেতা জসিমউদ্দিন মানিক কর্তৃক নারী ধর্ষণের ১০০তম উদযাপন করেন, যিনি বাংলাদেশ ছাত্রলীগের জাহাঙ্গীরনগর বিশ্ববিদ্যালয় শাখার সাধারণ সম্পাদক ছিলেন। ছাত্রীদের দ্বারা প্রভাবিত এক বছরব্যাপী বিক্ষোভের পর, ২ আগস্ট ১৯৯৯ সালে ক্যাম্পাসের অভ্যন্তরে অসংখ্য ধর্ষণ ও যৌন হয়রানির অভিযোগে অভিযুক্ত জসিমউদ্দিন মানিক এবং তার সশস্ত্র ক্যাডারদের বিশ্ববিদ্যালয় থেকে বহিষ্কার করা হয়।
পটভূমি
২১ বছর পর ১৯৯৬ সালে বাংলাদেশ আওয়ামী লীগ ক্ষমতায় আসে। এরপর আওয়ামী লীগের ছাত্র সংগঠন, বাংলাদেশ ছাত্রলীগের কর্মীরা বাংলাদেশের বেশিরভাগ বিশ্ববিদ্যালয়ের ছাত্রাবাস দখল করে এবং বিশ্ববিদ্যালয় কর্তৃপক্ষের উদারতার কারণে ক্যাম্পাস এলাকায় আধিপত্য বিস্তার করে। সব ক্যাম্পাসের মত ঢাকার জাহাঙ্গীরনগর বিশ্ববিদ্যালয়ও তারা দখল করে।
১৯৯৮ সালে বাংলাদেশ ছাত্রলীগের কর্মী আনন্দ কুমার ঘোষকে হত্যার পর সংগঠনের ৯ নেতাকে বহিষ্কার করে কেন্দ্রীয় কমিটি। কমিটিতে কথিত ধর্ষক জসিমউদ্দিন মানিককে বাংলাদেশ ছাত্রলীগের জাহাঙ্গীরনগর বিশ্ববিদ্যালয় শাখার সাধারণ সম্পাদকের দায়িত্বে রাখা হয়েছে। আওয়ামী লীগের পেশিশক্তি ও রাজনৈতিক মদদ দিয়ে বিশ্ববিদ্যালয়ের নাটক ও নাট্যতত্ত্ব বিভাগের ছাত্র এবং বাংলাদেশ ছাত্রলীগের জাহাঙ্গীরনগর বিশ্ববিদ্যালয় শাখার নবনিযুক্ত সাধারণ সম্পাদক জসীমউদ্দিন মানিক ও তার অনুসারীরা নারী ছাত্রীকে ধর্ষণ ও হয়রানি করতে থাকে। স্থানীয় মেয়েরা। মানিক ও তার অনুসারীরা ক্যাম্পাসে ‘ধর্ষক গ্রুপ’ নামে ব্যাপক পরিচিত ছিল।
১৯৯৮ সালের আগস্টে বাংলাদেশের একটি জাতীয় দৈনিক মানবজমিন জাহাঙ্গীরনগর বিশ্ববিদ্যালয়ে ধর্ষণের ঘটনাটি আলোকে নিয়ে আসে যখন তারা ক্যাম্পাসে বাংলাদেশ ছাত্রলীগের কর্মীদের দ্বারা তিন ছাত্রীকে ধর্ষণের খবর দেয়। এতে ক্যাম্পাসে একের পর এক বিক্ষোভের সৃষ্টি হয়।
প্রতিবাদ
১৯৯৮ সালের ১৯ আগস্ট জাহাঙ্গীরনগর বিশ্ববিদ্যালয়ে ছাত্রলীগের নেতা-কর্মীদের বিরুদ্ধে ধর্ষণ ও যৌন হয়রানির সংস্কৃতির বিরুদ্ধে প্রথম বড় ধরনের প্রতিবাদ করে। এরপর চলতে থাকে একের পর এক সমাবেশ ও বিক্ষোভ। বিশ্ববিদ্যালয়ের শিক্ষার্থীরা ১৯৯৮ সালের সেপ্টেম্বরে জাহাঙ্গীরনগর বিশ্ববিদ্যালয় সাধারণ ছাত্র ঐক্য গঠন করে এবং জাহাঙ্গীরনগর বিশ্ববিদ্যালয়ে যৌন হয়রানির ঘটনা তদন্তের জন্য কর্তৃপক্ষকে একটি কমিটি গঠন করতে বাধ্য করে।
২৭ সেপ্টেম্বর ১৯৯৮ সালে ফ্যাক্ট-ফাইন্ডিং কমিটি বিভিন্ন স্থানে ক্যাম্পাসের অভ্যন্তরে কমপক্ষে ২০টি ধর্ষণের এবং ৩০০টি যৌন হয়রানির ঘটনা নিশ্চিত করে। কমিটি আরও দেখেছে, বাংলাদেশ ছাত্রলীগের ধর্ষকদের কিংপিন, জসিমউদ্দিন মানিক তার শততম ধর্ষণ পূর্ণ হওয়ায় একটি ককটেল পার্টি ছুড়েছেন এবং তার সহযোগী বাংলাদেশ ছাত্রলীগ কর্মীদের মিষ্টি উপহার দিয়েছেন।
বিষয়টি জানার পর বিক্ষুব্ধ শিক্ষার্থীরা বিক্ষোভ অব্যাহত রাখে এবং অভিযুক্ত বাংলাদেশ ছাত্রলীগ নেতাদের বহিষ্কারের দাবির পাশাপাশি তাদের বিরুদ্ধে মামলা করার জন্য কর্তৃপক্ষের কাছে আবেদন জানায়। বিশ্ববিদ্যালয় কর্তৃপক্ষ জসীমউদ্দীন মানিককে আজীবনের জন্য বহিষ্কার করলেও তার অনুসারীরা এক বছর থেকে তিন বছরের জন্য সাময়িক বরখাস্ত করা হয়। বিশ্ববিদ্যালয়ের উপাচার্য অধ্যাপক আলাউদ্দিন আহমেদ অবশ্য জসিমউদ্দিন মানিকসহ অভিযুক্তদের বিরুদ্ধে কোনো আইনি ব্যবস্থা নিতে রাজি হননি। অধ্যাপক আনু মুহাম্মদের নেতৃত্বে একদল বিশ্ববিদ্যালয়ের শিক্ষক এই কাজটিকে "ধর্ষণ লাইসেন্স" প্রদান বলে অভিহিত করেছেন।
বিক্ষোভের পর, মানিকের প্রতিদ্বন্দ্বী ছাত্রলীগের গ্রুপ এবং তার অনুসারীরা তাদের কাছ থেকে ছাত্রাবাসের নিয়ন্ত্রণ ছিনিয়ে নেয় এবং ১৯৯৮ সালের অক্টোবরে তাদের ক্যাম্পাস থেকে বের করে দেয়। তাদের বিরুদ্ধে কোনো মামলা না হওয়ায় মানিক ও তার লোকজন পলাতক থেকে যায়।
যাইহোক, মানিক ও তার লোকজন 1999 সালের জুলাই মাসে আগ্নেয়াস্ত্র নিয়ে ক্যাম্পাসে প্রবেশ করে এবং আওয়ামী লীগ সরকারের অনুগত কর্তৃপক্ষের নাকের নিচে ছাত্রাবাসের নিয়ন্ত্রণ ফিরিয়ে নেয়।
২ আগস্ট ১৯৯৯ সালে বিশ্ববিদ্যালয়ের সাধারণ ছাত্ররা যারা আগে জাহাঙ্গীরনগর বিশ্ববিদ্যালয়ের সাধারণ ছাত্র ঐক্যের অধীনে একত্রিত হয়েছিল, তারা একটি গণবিক্ষোভের আয়োজন করে এবং মানিক ও তার লোকেরা যেখানে বাস করত সেখানে ছাত্রাবাসে ঝাঁপিয়ে পড়ে। "ধর্ষক গ্রুপ" নামে পরিচিত অপরাধীরা সেদিন আবার ক্যাম্পাস থেকে বিতাড়িত হয়, আর কখনো ফিরে আসেনি।
পরবর্তী ঘটনা
বিশ্ববিদ্যালয় কর্তৃপক্ষ বা আওয়ামী লীগ সরকারের পক্ষ থেকে ধর্ষকদের বিরুদ্ধে কোনো মামলা করা হয়নি এবং জঘন্য অপরাধের জন্য কোনো অপরাধীর বিচার হয়নি।
মানিকের অন্যতম অনুসারী এবং "ধর্ষক গ্রুপ" এর সদস্য মীর মেহেদী হাসান টিটু ১৯৯৯ সালের ৩ সেপ্টেম্বর আন্দোলনের অন্যতম নেতৃস্থানীয় ব্যক্তিত্ব অধ্যাপক রেহনুমা আহমেদকে লাঞ্ছিত করেন। এরপর তাকে দুই বছরের জন্য বহিষ্কার করা হয়। যদিও এই টিটু ২০১৭ সালের ডিসেম্বরে জাহাঙ্গীরনগর বিশ্ববিদ্যালয়ের সিনেট নির্বাচনে আওয়ামী লীগপন্থী প্যানেল থেকে প্রতিদ্বন্দ্বিতা করেন।
পরে ২০০১ সালের অক্টোবরে অধ্যাপক আলাউদ্দিন আহমেদের নেতৃত্বে বিশ্ববিদ্যালয় প্রশাসন আন্দোলন সংগঠিত করার জন্য বামপন্থী সংগঠনের সাতজন কর্মীকে বহিষ্কার করে এবং ৫২ জনকে কেন বিশ্ববিদ্যালয় থেকে বহিষ্কার করা হবে না তার কারণ দর্শানোর জন্য বলা হয়েছিল। তবে হাইকোর্টের আদেশে এই পদক্ষেপ অবৈধ ঘোষণা করা হয়েছে।
দুই দশক পরেও, বাংলাদেশ ছাত্রলীগের লোকেরা প্রায়ই জসীমউদ্দিন মানিক এবং তার ধর্ষক গোষ্ঠীর কথা উল্লেখ করে অনলাইনে মেয়েদের ধর্ষণ এবং হুমকি দেওয়ার ক্ষমতা নিয়ে গর্ব করে।
মোহন (অভিনেতা)
মোহন হচ্ছেন ভারতের একজন সাবেক অভিনেতা যিনি তামিল চলচ্চিত্রে অভিনয় করতেন। তামিল ভাষার চলচ্চিত্রে অভিনয় ছাড়াও তিনি কন্নড়, তেলুগু এবং মালয়ালম ভাষার চলচ্চিত্রেও অভিনয় করতেন যদিও খুব কম করেছেন। তার অভিনয় জীবন শুরু হয়েছিলো একটি কন্নড় ভাষার চলচ্চিত্রের মাধ্যমে যেটির নাম ছিলো কোকিলা, এবং এটি ১৯৭৭ সালে মুক্তি পেয়েছিলো। প্রথম চলচ্চিত্র অনুযায়ী বহু মানুষ মোহনকে কোকিলা মোহন বলে ডাকতেন কারণ কোকিলা চলচ্চিত্রটি দর্শক পছন্দ করেছিলো।  মোহন মাইক মোহন নামেও কিছুটা পরিচিতি পেয়েছিলেন বিভিন্ন চলচ্চিত্রে গায়কের চরিত্রে অভিনয় করে যে মাইক্রোফোনে গান গায়। ১৯৮২ সালে মোহন ফিল্মফেয়ার পুরস্কার দক্ষিণ পেয়েছিলেন সেরা তামিল চলচ্চিত্র অভিনেতা বিষয়শ্রেণীতে (পায়ানাঙ্গাল মুড়িভাতিল্লাই চলচ্চিত্রে অভিনয়ের জন্য)।
ভোপাল তাবলিগী ইজতেমা
ভোপাল তাবলিগী ইজতেমা হল ভারতের ভোপালে অনুষ্ঠিত একটি বার্ষিক ইসলামি ইজতেমা (ধর্মসভা)।
১৯৪৯ সালে সর্বপ্রথম ভোপালের পুরাতন প্রাচীরযুক্ত শহরের মসজিদ শাকুর খানে এই ইজতেমা অনুষ্ঠিত হয়েছিল। অনুষ্ঠানের পরিধি বাড়ার পরে অনুষ্ঠানের স্থানটি তাজ-উল-মাসাজিদে পরিবর্তন করা হয়। ২০০৫ সাল থেকে প্রচুর জমায়েতের কারণে অনুষ্ঠানস্থল ভোপাল থেকে ১১ কি.মি. দূরে ঘাসিপুরে স্থানান্তরিত হয়েছে।
কার্যকলাপ
আলেমরা ইসলামি জীবনযাপন ও ছয় নীতিমালা সহ বিভিন্ন বিষয়ে বক্তব্য রাখেন। শেষের দিকে বিশ্বজুড়ে ইসলাম প্রচারের উদ্দেশ্যে জামাত গঠিত হয়। আখেরি মোনাজাতের সময় প্রায় ১০ লক্ষ এবং তিনদিন ব্যাপী প্রায় ৫ লক্ষ লোকের সমাবেশ থাকে। বিভিন্ন সমাজের লোকেরা এখানে শান্তি আলোচনা শোনার জন্য এবং ইসলাম সম্পর্কে জানতে আসে।
মধ্য প্রদেশ সরকার জামাতদের সুবিধার্থে পার্কিংয়ের পাশাপাশি বিদ্যুৎ, জল সরবরাহ করে এবং নিরাপত্তা নিশ্চিত করে। পশ্চিমাবিশ্ব সহ বিশ্বের বিভিন্ন স্থানের জামাতরা এখানে অংশ নেয়। ইজতেমা কমিটি বিদেশি, বধির ও বোবা মানুষদের জন্য অনুবাদকের ব্যবস্থা করেন।
ফিরোজ শাহ কোটলা
thumb|১৮০২ খ্রিষ্টাব্দে ফিরোজাবাদের পশ্চিম দ্বার ফিরোজ শাহ কোটলা (হিন্দী: फ़िरोज़ शाह कोटला, উর্দু: فروز شاہ کوٹلا) দিল্লীর সুলতান ফিরোজ শাহ তুঘলক দ্বারা নির্মিত দিল্লীর পঞ্চম শহর ফিরোজাবাদের প্রাসাদ ও দুর্গ বিশেষ। বর্তমানে এই স্থাপত্য ধ্বংসাবশেষে পরিণত হয়েছে।
অশোকের স্তম্ভ
thumb|১৮৬০ খ্রিষ্টাব্দে অশোকের স্তম্ভ left|thumb|অশোকের স্তম্ভ
জামি মসজিদের ধ্বংসাবশেষের পাশে ১৩.১ মিটার উঁচু বেলেপাথরের তৈরী একটি স্তম্ভ বর্তমান। এই স্তম্ভটি সম্রাট অশোক দ্বারা খ্রিষ্টপূর্ব তৃতীয় শতকে নির্মিত। ফিরোজ শাহ তুঘলক এই স্তম্ভটিকে পাঞ্জাবের আম্বালা থেকে আনিয়ে এখানে ১৩৫৬ খ্রিষ্টাব্দে পুনর্স্থাপনা করেন। এই স্তম্ভের উৎকীর্ণ লিপি থেকে জেমস প্রিন্সেপ ১৮৩৭ খ্রিষ্টাব্দে ব্রাহ্মী লিপির পাঠোদ্ধার করেন।
রহিমা খন্দকার
রহিমা খন্দকার বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
রাজনৈতিক জীবন
রহিমা খন্দকার ১৯৭৯ সালের দ্বিতীয় জাতীয় সংসদের মহিলা আসন-১৬ থেকে বাংলাদেশ জাতীয়তাবাদী দলের মনোনীত সংসদ সদস্য ছিলেন। তিনি পঞ্চম ও ষষ্ঠ জাতীয় সংসদের মহিলা আসন ১৫ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন।
সিটি সেন্টার, ম্যাঙ্গালোর
সিটি সেন্টার কর্ণাটকের পঞ্চম বৃহত্তম মল এবং ম্যাঙ্গালোরের দ্বিতীয় বৃহত্তম মল ম্যাঙ্গালোরের কেএস রাও রোডে অবস্থিত। এটি ২৫ এপ্রিল, ২০১০-এ জনসাধারণের জন্য উন্মুক্ত করা হয়েছিল। এটি কেনাকাটা, ডাইনিং, বিনোদন এবং অবসর কার্যক্রম প্রদান করে।
ডার্ক নানেস
ডার্ক পিটার নানেস (Dirk Nannes; জন্ম: ১৬ মে, ১৯৭৬) ভিক্টোরিয়ার মাউন্ট ওয়েভার্লি এলাকায় জন্মগ্রহণকারী পেশাদার অস্ট্রেলীয় ক্রিকেটার। আন্তর্জাতিক ক্রিকেট অঙ্গনে অস্ট্রেলিয়া ও নেদারল্যান্ডস - উভয় দলের পক্ষে খেলছেন। এরফলে খুব স্বল্পসংখ্যক ক্রিকেটারদের একজন হিসেবে একাধিক আন্তর্জাতিক দলে খেলার সুযোগ পেয়েছেন ডার্ক নানেস। দলে তিনি মূলতঃ বামহাতি ফাস্ট বোলিং করে থাকেন।
প্রারম্ভিক জীবন
ক্রিকেট খেলায় অনুপ্রবেশের পূর্বে তিনি ফ্রিস্টাইল স্কিয়ার ছিলেন ও এফআইএস ফ্রিস্টাইল স্কিয়িং বিশ্বকাপে প্রতিনিধিত্ব করেন। হথর্ন-ওয়াভার্লি ক্লাবে খেলেন ও পরবর্তীকালে ফিটজরয়-ডনকাস্টারে স্থানান্তরিত হন। ২০০৫-০৬ মৌসুমে ভিক্টোরিয়ান প্রিমিয়ার ক্রিকেটে ভিক্টোরিয়ার পক্ষে ২৯ বছর বয়সে প্রথম-শ্রেণীর ক্রিকেটে অভিষেক ঘটে তার। দ্বিতীয় খেলায় পুরা কাপের ফাইনালে কুইন্সল্যান্ড বুলসের ৯০০/৬ ডিক্লেয়ারকালীন তিন উইকেট নিয়েছিলেন। ভিক্টোরিয়া ব্যাটিংয়ে আসলে তিনি সর্বশেষে আউট হন। ঘরোয়া প্রথম-শ্রেণীর ক্রিকেট, একদিনের প্রতিযোগিতাসহ ২০০৮ সালে ইংরেজ কাউন্টি ক্রিকেটে মিডলসেক্সে শীর্ষস্থানীয় বোলার ছিলেন। তবে, টুয়েন্টি২০ খেলায় তিনি তার সেরা সফলতা পান। ২০০৮ সালের শেফিল্ড শিল্ডে নানেস তার খেলোয়াড়ী জীবনের সেরা বোলিং পরিসংখ্যান দাঁড় করান ৭/৫০। পার্থে অনুষ্ঠিত খেলায় ওয়েস্টার্ন অস্ট্রলিয়ার বিপক্ষে প্রথম ইনিংসে ০.১ ওভারে ১/২ উইকেট পান। কিন্তু দুইটি বীমার ছুড়লে ঐ ইনিংসে বোলিং করা থেকে তাকে বিরত রাখা হয়।
খেলোয়াড়ী জীবন
তার পিতা-মাতার জন্মসূত্রের মাধ্যমে ডাচ নাগরিকত্ব লাভ করেন। এরফলে, ২০০৯ সালের আইসিসি বিশ্ব টুয়েন্টি২০ প্রতিযোগিতায় নেদারল্যান্ডসের পক্ষে খেলার সুযোগ পান। নেদারল্যান্ডস তাদের প্রথম খেলায় ইংল্যান্ডের মোকাবেলা করে। তার বোলিংয়ে দল বিস্ময়করভাবে জয় পায়। ঐ বছরেরই শেষদিকে অস্ট্রেলিয়ার পক্ষে একদিনের আন্তর্জাতিক (ওডিআই) ও টুয়েন্টি২০ আন্তর্জাতিকে অভিষেক ঘটে তার।
ফেব্রুয়ারি, ২০১০ সালে প্রথম-শ্রেণীর ক্রিকেট থেকে অবসর নেন। এর কারণ হিসেবে আঘাতপ্রাপ্তি পরবর্তী সময়ে দীর্ঘকালীন সময়ের খেলায় তার অপারগতা প্রকাশ এবং ৫০-ওভার ও টুয়েন্টি২০ ক্রিকেটে ভিক্টোরিয়া এবং অস্ট্রেলিয়ার পক্ষে মনোনিবেশের কথা বলেন।
জাহিদুর রহিম অঞ্জন
জাহিদুর রহিম অঞ্জন একজন বাংলাদেশী চলচ্চিত্র নির্মাতা। তিনি বাংলাদেশ শর্ট ফিল্ম ফোরামের প্রতিষ্ঠাতাকালীন সদস্য। তার পরিচালিত প্রথম চলচ্চিত্র মেঘমল্লার। প্রথম চলচ্চিত্রের জন্যই তিনি শ্রেষ্ঠ পরিচালক ও শ্রেষ্ঠ সংলাপ রচয়িতা হিসেবে জাতীয় চলচ্চিত্র পুরস্কারে ভূষিত হন।
প্রাথমিক জীবন
অঞ্জন ভারতের পুনে ফিল্ম ইন্সটিটিউটে চলচ্চিত্র বিষয়ে পড়াশুনা করেছেন।
স্বল্পদৈর্ঘ্য চলচ্চিত্র
অঞ্জন ১৯৯০ সালে অ্যান্টন চেকভের গল্প অবলম্বনে স্বল্পদৈর্ঘ্য চলচ্চিত্র মর্নিং নির্মাণ করেন। এটি তার পরিচালিত প্রথম স্বল্পদৈর্ঘ্য চলচ্চিত্র। চলচ্চিত্রটি কয়েকটি আন্তর্জাতিক চলচ্চিত্র উৎসবে প্রদর্শিত হয়। ২০০৭ সালে বাঙালি চিন্তাবিদ অতীশ দীপঙ্কর এর জীবনী নিয়ে নির্মাণ করেন শ্রীজ্ঞান অতীশ দীপঙ্কর।
পূর্ণদৈর্ঘ্য চলচ্চিত্র
অঞ্জন ২০১৪ সালে প্রথম পূর্ণদৈর্ঘ্য চলচ্চিত্র নির্মাণ করেন। গল্পকার আখতারুজ্জামান ইলিয়াস রচিত গল্প রেইনকোট অবলম্বনে মেঘমল্লার দিয়ে তার পূর্ণদৈর্ঘ্য চলচ্চিত্র পরিচালনায় অভিষেক হয়। ১৯৭১ সালে বাংলাদেশের স্বাধীনতা যুদ্ধ চলাকালীন এক কলেজ শিক্ষক নুরুল হুদার সাথে ঘটে যাওয়া ঘটনা নিয়ে নির্মিত হয়েছে এই চলচ্চিত্রটি। এতে কলেজ শিক্ষক চরিত্রে অভিনয় করেছেন শহীদুজ্জামান সেলিম। চলচ্চিত্রটি ২০১৫ সালের ১৫ সেপ্টেম্বর কানাডার টরন্টো আন্তর্জাতিক চলচ্চিত্র উৎসব-এ 'ডিসকভারি - দি ফিউচার অব ওয়ার্ল্ড সিনেমা' বিভাগে প্রদর্শিত হয়। একই বছর নভেম্বর মাসে ভারতের গোয়ায় অনুষ্ঠিত ৪৬তম ভারত আন্তর্জাতিক চলচ্চিত্র উৎসবে প্রদর্শিত হয়। এছাড়া ২০১৬ সালের আগস্ট মাসে যুক্তরাষ্ট্রের ডালাসে বাংলা চলচ্চিত্র উৎসবে চলচ্চিত্রটি প্রদর্শিত হয়। এই চলচ্চিত্র পরিচালনার মাধ্যমে তিনি ৩৯তম জাতীয় চলচ্চিত্র পুরস্কারে শ্রেষ্ঠ পরিচালক ও শ্রেষ্ঠ সংলাপ রচয়িতা হিসেবে পুরস্কার অর্জন করেন।